2010 M. BENDROJO BIUDŽETO TAISOMOJO BIUDŽETO NR. 8 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija /* KOM/2010/0533 galutinis */





[pic] | EUROPOS KOMISIJA | Briuselis, 2010.9.24 KOM(2010) 533 galutinis 2010 M. BENDROJO BIUDŽETO TAISOMOJO BIUDŽETO NR. 8 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija (pateikta Komisijos) 2010 M. BENDROJO BIUDŽETOTAISOMOJO BIUDŽETO NR. 8 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, - 2009 m. gruodžio 17 d. patvirtintą Europos Sąjungos 2010 finansinių metų bendrąjį biudžetą[2], - 2010 m. gegužės 19 d. priimtą taisomąjį biudžetą Nr. 1/2010[3], - 2010 m. birželio 16 d. priimtą taisomąjį biudžetą Nr. 2/2010[4], - rugsėjo 7 d. priimtą taisomąjį biudžetą Nr. 3/2010, - taisomojo biudžeto Nr. 2/2010[5], 3/2010[6], 5/2010[7], 6/2010[8] ir 7/2010[9] projektus, Europos Komisija biudžeto valdymo institucijai pateikia 2010 m. biudžeto taisomojo biudžeto Nr. 8 projektą. ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex ( http://eur-lex.europa.eu/budget/www/index-en.htm ). Informacijai skirtas suvestinės pagal skirsnius pakeitimų tekstas anglų kalba pateikiamas biudžeto priede. TURINYS 1. Įvadas 3 2. ES solidarumo fondo lėšų mobilizavimas 3 2.1. Airija. Potvynis 3 3. Finansavimas 5 4. Suvestinė lentelė pagal finansinės programos išlaidų kategorijas 7 1. ĮVADAS Į 2010 m. taisomojo biudžeto Nr. 8 projektą (toliau – TBP) įtraukti šie elementai: - Dėl didelių potvynių padarinių Airijoje mobilizuojamos ES solidarumo fondo lėšos – 13,0 mln. EUR įsipareigojimų ir mokėjimų asignavimų. - Atitinkamai 13,0 mln. EUR sumažinami biudžeto eilutės 04 02 01 – Europos socialinio fondo (ESF) užbaigimas – 1 tikslas (2000–2006 m.) mokėjimų asignavimai. 2. ES solidarumo fondo lėšų mobilizavimas 2.1. Airija. Potvynis 2009 m. lapkričio mėn. didžioji Airijos dalis nukentėjo nuo liūčių, kurios sukėlė smarkų potvynį. Dėl potvynio žemės ūkio sektorius patyrė didelių nuostolių, padaryta žalos gyvenamiesiems ir komerciniams pastatams, kelių tinklui ir kitiems infrastruktūros objektams. Todėl Airija pateikė paraišką finansinei paramai iš ES solidarumo fondo gauti. Komisijos tarnybos išsamiai išnagrinėjo paraišką pagal Tarybos reglamentą (EB) Nr. 2012/2002[10], ypač jo 2, 3 ir 4 straipsnius. Svarbiausius vertinimo elementus galima apibendrinti taip: 1. Paraišką Komisija gavo 2010 m. sausio 27 d., nepasibaigus 10 savaičių galutiniam terminui po pirmosios žalos, kuri buvo užfiksuota 2009 m. lapkričio 19 d. 2010 m. birželio 15 d., atsakydamos į kovo 24 d. Komisijos prašymą, Airijos valdžios institucijos pateikė išsamesnės informacijos ir be kita ko patvirtino bendros tiesioginės žalos sumos įvertį ir pateikė patobulintą žalos vertinimą. 2. Tai – stichinė nelaimė, todėl ji patenka į Solidarumo fondo taikymo sritį. 3. Nelaimės padarytą bendrą tiesioginę žalą Airijos valdžios institucijos įvertino 520,9 mln. EUR. Ši suma sudaro 55,68 % 2010 m. Airijai taikomos įprastinės 935,45 mln. EUR dydžio ribos Solidarumo fondo lėšoms mobilizuoti (t. y. 0,6 % BNP remiantis 2008 m. duomenimis). 4. Bendra žalos suma yra mažesnė nei nustatyta riba, todėl paraiška išnagrinėta remiantis Reglamento (EB) Nr. 2012/2002 2 straipsnio 2 dalies paskutinėje pastraipoje nurodytu „ypatingos nelaimės“ regione kriterijumi, kuriuo nustatomos sąlygos, kuriomis galima mobilizuoti Fondo lėšas „esant išskirtinėms aplinkybėms“. Pagal šį kriterijų regionas gali išskirtinai pasinaudoti Fondo pagalba, jei jis nukentėjo nuo ypatingos nelaimės, dažniausiai nuo stichinės, kuri padarė žalos daugumai jo gyventojų ir kurios padariniai labai dideli ir ilgai atsilieps gyvenimo sąlygoms regione bei jo ekonominiam stabilumui. Reglamente raginama ypatingą dėmesį skirti atokiems ir izoliuotiems regionams, tokiems kaip salos ar atokiausieji regionai, apibrėžti Sutarties 349 straipsnyje. Reglamente raginama labai atidžiai nagrinėti paraiškas, kurios pateikiamos remiantis „ypatingos nelaimės“ regione kriterijumi. 5. Airija užima dalį trečios pagal dydį Europos salos, esančios prie žemyninės Europos šiaurės vakarų sienos. Nors Airija nėra atokiausias regionas, kaip apibrėžta Sutartyje, visgi tai, kad ji yra nuo žemyninės Europos atitolusioje saloje, daro akivaizdų poveikį jos ekonominei padėčiai ir ji tampa pažeidžiamesnė. Į šiuos veiksnius būtina atsižvelgti vertinant Airijos paraišką Solidarumo fondo paramai gauti. 6. Kaip nurodyta Solidarumo fondo metinėje ataskaitoje (2002–2003 m.)[11], Komisijos nuomone, siekiant, kad regionines nelaimes apibūdinantys konkretūs kriterijai būtų prasmingi nacionaliniu požiūriu, reikia atskirti svarbius regioninius įvykius nuo tiesiog vietinės reikšmės įvykių. Pagal subsidiarumo principą už vietinės reikšmės įvykius yra atsakingos nacionalinės valdžios institucijos, o paramos iš Solidarumo fondo galima tikėtis esant svarbiems regioniniams įvykiams. Dėl potvynio didelių nuostolių padaryta didžiojoje Airijos teritorijos dalyje. Airijos valdžios institucijos teigia, kad šalies, kenčiančios nuo didžiausio per keletą dešimtmečių ekonomikos nuosmukio, padėtis dėl nelaimės dar labiau pablogėjo. 7. Viena iš Reglamente Nr. 2012/2002 nustatytų sąlygų Solidarumo fondo lėšoms mobilizuoti – padaryta žala didžiajai daliai gyventojų regione, su kuriuo susijusi paraiška. Airijos paraiška susijusi su regionu, apimančiu 15 apskričių, kuriose gyvena daugiau kaip 1,7 mln. gyventojų (apie du trečdaliai Airijos teritorijos ir 40 % gyventojų). Paraiškoje paaiškinta, kad gyventojai patyrė žalą dėl asmeninių nuostolių, nutrauktos ekonominės veiklos, sutrikusio pagrindinių komunalinių paslaugų teikimo, negalėjimo naudotis kelių tinklu ir jam padarytos žalos. Išskyrus Korko ir Galvėjaus miestus, daugeliu atvejų didžiausi nuostoliai padaryti kaimo vietovėse, kur kelių infrastruktūra itin svarbi kasdienei veiklai. Be to, daug asmenų, patyrusių tiesioginių nuostolių, gavo pagalbos pagal Socialinių ir šeimos reikalų humanitarinės pagalbos schemą. Svarbus veiksnys – ilga potvynio trukmė, t. y. keletas mėnesių kai kuriose vietovėse. Todėl galima prieiti prie išvados, kad, kaip nurodyta Airijos paraiškoje, nuostolių patyrė didžioji dalis gyventojų. 8. Kalbant apie potvynio poveikį ir padarinius, taip pat reikalavimą parodyti svarbius ir ilgalaikius padarinius gyvenimo sąlygoms bei regiono ekonominiam stabilumui, paraiškoje nurodyta, kad labiausiai nukentėjo žemės ūkio sektorius, o vien kelių infrastruktūrai padaryta žala įvertinta daugiau kaip 159 mln. EUR. Nuo potvynio nukentėjusiam regionui priklauso pasienio, vidurio ir vakarų NUTS2 regiono apskritys, kur vienam asmeniui tenkanti bendroji pridėtinė vertė (BPV) yra tik 69,3 % šalies vidurkio (2007 m. duomenys). Vidurio regiono BPV vienam asmeniui yra mažiausia – 65,8 % šalies vidurkio. Šaliai kenčiant dėl didelio pastarųjų metų ekonomikos nuosmukio ir mažos darbo vietų pasiūlos, dėl potvynio darbo vietų dar labiau trūksta. Be to, nukentėjusiame regione žemės ūkio BPV dalis yra didesnė, palyginti su visais kitais Airijos regionais. Daugelis ūkininkų, netekę visų pašarų atsargų, gavo pagalbą pagal Pašarų nuostoliams padengti skirtą pagalbos schemą. Dėl sutrikusios žemės ūkio produkcijos gamybos nukentėjusiuose regionuose, palyginti su kitais, mažiau nuo žemės ūkio sektoriaus priklausomais regionais, nukentėjo daug daugiau žmonių. Pagerinti ir taip sudėtingą padėtį Airijai sunku, nes tai yra sala, ganėtinai nutolusi nuo žemyninės Europos ūkių. Apskritai galima daryti išvadą, kad dėl potvynio jaučiami sunkūs ilgalaikiai padariniai gyvenimo sąlygoms ir ekonominiam stabilumui nukentėjusiame regione, kurį sudaro daugiausia kaimo vietovės ir kuris deda visas pastangas, kad būtų gerinamos gyvenimo sąlygos ir skatinamos investicijos. 9. Pagal Reglamento Nr. 2012/2002 3 straipsnio 2 dalį tinkamos finansuoti operacijos, kurių numatomos išlaidos yra 111,5 mln. EUR, skirstomos į 4 kategorijas: A) iškart atstatyti, kad veiktų infrastruktūra, B) suteikti laikinas patalpas ir finansavimą gelbėjimo tarnyboms, C) iškart pasirūpinti kultūros paveldo prevencine infrastruktūra ir neatidėliotinos apsaugos priemonėmis, D) iškart išvalyti nelaimės ištiktas vietoves, taip pat gamtos zonas. 10. Nukentėję regionai atitinka „Konkurencingumo ir užimtumo regionų“ (8 regionai) ir „Regionų, kuriems parama bus laipsniškai teikiama“ (7 regionai) kriterijus pagal struktūrinius fondus (2007–2013 m.). 11. Dėl tinkamų padengti nuostolių draudimo lėšomis Airijos valdžios institucijos nurodė, kad reikalavimus atitinkančios žalos draudimas nepadengs. Galiausiai dėl pirmiau nurodytų priežasčių paraiškoje minimas potvynis laikomas ypatingu, kaip apibrėžta reglamente, ir atitinkančiu Reglamento Nr. 2012/2002 2 straipsnio 2 dalyje paskutinėje pastraipoje išdėstytas sąlygas dėl Solidarumo fondo lėšų mobilizavimo išimties tvarka. 3. Finansavimas Bendras metinis Solidarumo fondo biudžetas yra 1 mlrd. EUR. Pagrindinė Fondo įsteigimo priežastis – solidarumas, todėl Komisija laikosi požiūrio, kad pagalba iš šio Fondo turėtų būti laipsniška. Tai reiškia, kad, remiantis ankstesne praktika, nustatytą ribą (0,6 % BNP arba 3 mlrd. EUR 2002 m. kainomis, atsižvelgiant į tai, kuri iš šių sumų yra mažesnė) viršijančiai žalai padengti reikėtų skirti didesnę pagalbą nei žalai, kuri nesiekia tos ribos, padengti. Anksčiau nustatant asignavimus didelėms nelaimėms buvo taikomas toks koeficientas: 2,5 % visos tiesioginės žalos, jei ji nesiekia viršutinės ribos Fondo lėšoms gauti, ir 6 %, jei riba viršyta. Pagalbos iš Solidarumo fondo apskaičiavimo metodika nustatyta 2002–2003 m. Solidarumo fondo metinėje ataskaitoje ir patvirtinta Tarybos bei Europos Parlamento. Šiuo atveju siūloma taikyti tokias pačias procentines normas ir skirti tokio dydžio pagalbą: (EUR) | Tiesioginė žala | Riba | Suma, pagrįsta 2,5 % koeficientu | Suma, pagrįsta 6 % | Bendra siūlomos pagalbos suma | Airija, 2009 m. potvynis | 520 900 000 | 935 456 000 | 13 022 500 | 0 | 13 022 500 | Iš viso | 13 022 500 | Išmokėjus šią kompensaciją paskutinio metų ketvirčio asignavimams liks dar mažiausiai 25 % Europos Sąjungos solidarumo fondo lėšų, kaip reikalaujama pagal Reglamento (EB) Nr. 2012/2002 4 straipsnio 2 dalį. Todėl siekiant patenkinti poreikius, susijusius su ES solidarumo fondo lėšų mobilizavimu, atsižvelgiant į poreikius pagal biudžeto eilutę 04 02 01 – Europos socialinio fondo (ESF) užbaigimas – 1 tikslas (2000–2006 m.), į biudžeto eilutę 13 06 01 galima perkelti 13 022 500 EUR mokėjimų asignavimų. 4. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija | 2010 m. finansinė programa | 2010 m. biudžetas įskaitant TB Nr. 1–3 ir TBP Nr.2–3 + TBP Nr. 5–7 | TBP Nr. 8/2010 | 2010 m. biudžetas įskaitant TB Nr. 1–3 ir TBP Nr.2–3 + TBP Nr. 5–8 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Sanglauda augimui ir užimtumui skatinti |49 388 000 000 | |49 387 592 092 |36 384 885 000 | |-13 022 500 |49 387 592 092 |36 371 862 500 | | Iš viso | 63 555 000 000 | |64 249 445 345 |47 727 155 803 | | |64 249 445 345 |47 740 178 303 | | Marža[12] | | |-194 445 345 | | | |-194 445 345 | | | 2. GAMTOS IŠTEKLIŲ IŠSAUGOJIMAS IR VALDYMAS | | | | | | | | | | Iš jų: su rinka susijusios išlaidos ir tiesioginės išmokos |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Iš viso | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marža | | |456 166 698 | | | |456 166 698 | | | 3. PILIETYBĖ, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Pilietybė |668 000 000 | |668 000 000 |659 387 500 |+13 022 500 |+13 022 500 |681 022 500 |672 410 000 | | Iš viso | 1 693 000 000 | |1 674 487 370 |1 397 957 870 |+13 022 500 |+13 022 500 |1 687 509 870 |1 410 980 370 | | Marža[13] | | |18 512 630 | | | |18 512 630 | | | 4. ES KAIP PASAULINIO MASTO VEIKĖJA[14] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Marža | | | -18 300 000 | | | | -18 300 000 | | | 5. ADMINISTRAVIMAS[15] |7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Marža | | | 43 495 215 | | | | 43 495 215 | | | IŠ VISO | 140 978 000 000 |134 289 000 000 |141 501 452 802 |122 966 449 450 |+13 022 500 | |141 514 475 302 |122 966 449 450 | | Marža | | |518 729 198 |11 651 432 550 | | |518 729 198 |11 651 432 550 | | [1] OL L 248, 2002 9 16, p. 1. [2] OL L 64, 2010 3 12. [3] OL L 183, 2010 7 16. [4] OL L 206, 2010 8 6. [5] COM(2010) 108. [6] COM(2010) 149. [7] COM(2010) 320. [8] COM(2010) 315. [9] COM(2010) 383. [10] 2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą, OL L 311, 2002 11 14, p. 3. [11] 2002–2003 m. metinė ataskaita ir Patirties, įgytos per vienerius metus taikant naująją priemonę, ataskaita, COM (2004) 397 galutinis, 2004 5 26. [12] Skaičiuojant 1a išlaidų kategorijos maržą (500 mln. EUR), į Europos prisitaikymo prie globalizacijos padarinių fondą (EGF) neatsižvelgta. Viršutinę ribą viršijanti 195 mln. EUR suma padengiama panaudojant lankstumo priemonę. [13] Europos Sąjungos solidarumo fondo (ESSF) suma įtraukiama viršijant atitinkamų išlaidų kategorijų ribas, kaip numatyta 2006 m. gegužės 17 d. tarpinstituciniame susitarime (OL C 139, 2006 6 14). [14] Skaičiuojant 2010 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (248,9 mln. EUR). [15] Skaičiuojant 5 išlaidų kategorijos maržą iki viršutinės ribos, atsižvelgiama į 2007–2013 m. finansinės programos 1 išnašą – 80 mln. EUR darbuotojų įnašų į pensijų sistemą.